2017. gada Noteikumi Nr.

Rīgā (prot. Nr.   .§)

**Kārtība kādā iegūstama, apstrādājama un glabājama informācija par bijušajiem un esošajiem probācijas klientiem, kā arī tās saturu un apjomu**

Izdoti saskaņā ar

Valsts probācijas dienesta

 likuma 18. 2 panta trešo daļu

**I. Vispārīgie jautājumi**

1. Noteikumi nosaka kārtību, kādā Valsts probācijas dienests (turpmāk – dienests) iegūst, apstrādā un glabā informāciju par bijušajiem un esošajiem probācijas klientiem (turpmāk – klienti), kā arī informācijas saturu un apjomu.

2. Informācija tiek iegūta, lai dienests varētu veikt savas darbības rezultatīvo rādītāju pētniecisko izpēti, analizējot klientu recidīva rādītājus.

3. Informāciju pieprasa, apstrādā, pseidonimizē (noņem vai pārveido informācijas vienības, lai nebūtu iespējams identificēt konkrētu personu vai kriminālprocesu) un glabā dienests.

**II. Informācijas iegūšana, saturs un apjoms**

4. Informāciju iegūst no šādām iestādēm (turpmāk – iestādes):

4.1. Iekšlietu ministrijas Informācijas centra (turpmāk – Informācijas centrs);

4.2. Tieslietu ministrijas Ieslodzījuma vietu pārvaldes (turpmāk – Ieslodzījuma vietu pārvalde).

5. Dienests informāciju iegūst:

5.1. nosūtot iestādes informācijas sistēmai pieprasījumu no dienesta informācijas sistēmas

5.2. nosūtot iestādei rakstveida pieprasījumu.

6. Nosūtot šo noteikumu 5. punktā minēto pieprasījumu, dienests norāda klienta:

6.1. vārdu (vārdus);

6.2. uzvārdu;

6.3. personas kodu;

6.4. dzimšanas gadu;

6.5. kriminālprocesa numuru, ja tas ir zināms.

7. Informācijas centra informācijas sistēma pēc dienesta pieprasījuma saņemšanas nekavējoties sniedz automatizēti dienesta informācijas sistēmai informāciju par tiem kriminālprocesiem, kuros klientam ir bijušas vai ir tiesības uz aizstāvību.

8. Informācijas centrs par katru šo noteikumu 7. punktā minēto kriminālprocesu sniedz dienestam pieejamo informāciju par:

8.1. kriminālprocesa numuru;

8.2. kriminālprocesa ierosināšanas datumu;

8.3. noziedzīga nodarījuma izdarīšanas datumu;

8.4. aizturēšanas datumu;

8.5. atzīšanas par aizdomās turēto datumu;

8.6. saukšanas pie kriminālatbildības datumu;

8.7. ar kriminālprocesu saistītie kriminālprocesi (apvienotie vai izdalītie);

8.8. kriminālprocesa apvienošanas vai izdalīšanas datumu;

8.9. apvienotā vai izdalītā kriminālprocesa numuru;

8.10. kriminālprocesa kvalifikāciju;

8.11. iestādi, kas uzsākusi kriminālprocesu;

8.12. piemēroto sodu un tā apmēru;

8.13. papildinformāciju par piemēroto sodu;

8.14. soda izpildes veidu;

8.15. sodā ieskaitītajiem drošības līdzekļiem, aizturēšanā un iepriekšējā apcietinājumā pavadīto laiku;

8.16. par neizciesto soda daļu;

8.17. datumu, kad klients atbrīvots no brīvības atņemšanas iestādes;

8.18. pamatojumu atbrīvošanai no brīvības atņemšanas iestādes;

8.19. informāciju par soda aizstāšanu;

8.20. tiesas sprieduma vai prokurora priekšraksta par sodu pieņemšanas datumu;

8.21. tiesas sprieduma vai prokurora priekšraksta par sodu spēkā stāšanās datumu;

8.22. kriminālprocesa izbeigšanas datumu;

8.23. kriminālprocesa izbeigšanas pamatu;

8.24. par piemēroto audzinoša rakstura piespiedu līdzekli.

9. Ieslodzījuma vietu pārvalde pēc dienesta pieprasījuma saņemšanas 30 dienu laikā nodod pieprasīto informāciju dienestam, pēc kā iznīcina dienesta pieprasījumu ar visu tajā norādīto informāciju.

10. Ieslodzījuma vietu pārvalde sniedz dienestam informāciju par:

10.1. klienta ievietošanas ieslodzījuma vietā datumu;

10.2. ieslodzījuma veidu;

10.3. klienta atbrīvošanas no ieslodzījuma vietas datumu;

10.4. ieslodzījuma veidu, kad klients ir atbrīvots no ieslodzījuma vietas;

10.4. pamatu klienta atbrīvošanai no ieslodzījuma vietas.

11. Lai nodrošinātu informācijas pieprasīšanas un saņemšanas kārtību, dienests slēdz starpresoru vienošanās ar šo noteikumu 4. punktā minētajām iestādēm. Starpresoru vienošanā nosaka informācijas iegūšanas kārtību, informācijas drošības nosacījumus, pušu saistības, kā arī personas, kurām ir piešķirtas tiesības pieprasīt un apstrādāt saņemto informāciju.

**III. Informācijas apstrāde, pseidonimizācija un glabāšana**

12. No iestādēm saņemto informāciju, kas attiecas uz vienu un to pašu klientu, dienests apvieno, izmantojot klienta un kriminālprocesu identificējošu informāciju.

13. Informācijas apvienošanas rezultātā tiek izveidots viens klienta datu kopums, vienlaicīgi neatgriezeniski dzēšot visu informāciju, kas nav nepieciešama tālākai pētnieciskai izpētei.

14. Dienests klienta datos:

14.1. veic esošās informācijas kvalitātes pārbaudi un informācijas precizēšanu;

14.2. dzēš visu klientu identificējošo personīgo informāciju (vārdu, uzvārdu, personas kodu, dzimšanas gadu);

14.3. dzēš informāciju, kas ļauj identificēt konkrētu kriminālprocesu.

15. Šo noteikumu 13. punktā minētā klienta datu kopuma oriģināls ar kopiju tiek glabāts dienestā, lai veiktu tajā esošās informācijas kvalitātes pārbaudi uz laika periodu, kas nedrīkst pārsniegt 6 mēnešus, pēc kā k tiek iznīcināts.

 16. Pēc šo noteikumu 15. punktā minētā klienta datu kopuma saturošās informācijas kvalitātes pārbaudes veikšanas, klientu datu kopums un tā kopija tiek neatgriezeniski iznīcināta.

17. Dienesta darbības rezultatīvo rādītāju pētnieciskajai izpētei tiek nodoti tikai šo noteikumu 14. punktā noteiktajā kārtībā apstrādāti un pseidonimizēti klienta dati (turpmāk – pētniecības dati).

18. Pētniecības datus dienests glabā pastāvīgi.

**IV. Noslēguma jautājums**

19. Noteikumi stājas spēkā 2018. gada 1. februārī.

Ministru prezidents …

… ministrs …